proxectonos/corpus_dominio_legal_administrativo_tmp huggingface dataset:
18/07/2011 | Administración LocalMunicipal
Narón
Secretaría
Resolución da Alcaldía de delegacións na Xunta de Goberno Local

A Alcaldía do Concello de Narón, o 21 de xuño de 2011, ditou a seguinte resolución: De conformidade co disposto na Lei 7/1985, do 2 de abril, reguladora das bases do réxime local: Lei 5/1997, do 22 de xullo, de Administración Local de Galicia e no Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable, esta Alcaldía PRIMEIRO.- Delegar na Xunta de Goberno Local: Aprobar a oferta de emprego público de acordo cos presupostos e a plantilla aprobada polo pleno, aprobar as bases das probas para a selección de persoal e para os concursos de provisión de postos de traballo, así como distribuír as retribucións complementarias que non sexan fixas e periódicas. A adquisición de bens e dereitos cando o seu valor non supere o 10% dos recursos ordinarios do presuposto, nin os 3.005.060,52 euros., así como o alleamento do patrimonio que non supere a porcentaxe nin a contía indicados nos seguintes supostos: Os de bens inmobles (dentro do presuposto). A de bens mobles, salvo os declarados de valor histórico ou artístico A aprobación dos instrumentos de planeamento de desenvolvemento do planeamento xeral, non expresamente atribuida ao pleno, así como dos instrumentos de xestión urbanística e dos proxectos de urbanización. SEGUNDO.- Da presente resolución darase conta ao pleno na primeira sesión que celebre. TERCEIRO.- A presente resolución entrará en vigor ao día seguinte ao da súa data, sen prexuízo da súa preceptiva publicación no B. O. P. CUARTO.- Quedan derogadas cantas resolucións se opoñan á presente. Narón, 21 de xuño de 2011 O ALCALDE-PRESIDENTE Asdo.- José M. Blanco Suárez. Ante min. (Dou fe da identidade do asinante) O SECRETARIO XERAL Asdo.- Alfonso de Prado Fdez.-Canteli. Narón, 4 de xullo de 2011 O ALCALDE Asdo.- José M. Blanco Suárez.
18/07/2011 | Administración LocalMunicipal
Narón
Departamento de Obras e Urbanismo
Licenza de obra

Solicitouse por MARPUDI SL, unha licenza municipal para acondicionar un local para dedicalo á actividade de café-bar e restaurante emprazado na rúa Río Pereiro nº 6-8 baixo, cumplindo co disposto no art.36 apartado a) nº 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de VINTE DIAS hábiles -que comenzará a contarse dende o seguinte ao da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón, 1 de xullo de 2011. O SECRETARIO XERAL ALFONSO DE PRADO FERNANDEZ-CANTELI
18/07/2011 | Administración LocalMunicipal
Laxe
Creación da Xunta de Goberno Local do Concello

Creación da Xunta de Goberno Local deste Concello. Polo presente, en cumprimento do establecido no artigo 51.2, do ROF, faise público que o Pleno da Corporación Municipal, en sesión extraordinaria feita o día cinco de xullo de dous mil once, acordou a creación da Xunta de Goberno Local neste Concello. Laxe, a 6 de xullo de 2011. O alcalde Antonio Carracedo Sacedón
18/07/2011 | Administración LocalMunicipal
Monfero
Delegacións concelleiros/as

ANUNCIO No uso das facultades que me confiren os artigos 21.3 e 23.4 da Lei 7/1985, do 2 de abril, reguladora das bases de réxime local e de conformidade cos artigos 43, 44 e 45 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, resolvín: Delegar as áreas de Cultura, Industria, Comercio e Turismo no Sr. Concelleiro D. Amador Souto Martínez. Delegar as áreas de Servizos Sociais, Educación e Xuventude na Sra. Concelleira D.ª M.ª Christian Michael Josefina Encarnacion Farriols Klaus. Delegar as áreas de Obras, Servizos, Urbanismo e Deportes no Sr. Concelleiro D. Rafael Lence Casanova. Estas delegacións xenéricas implican as facultades de dirixir os servizos correspondentes e de xestionalos e non inclúen a de resolver mediante actos administrativos que afecten a terceiros. Delegar de xeito específico a favor da Sra. Concelleira D.ª M.ª Catalin Nicolae Minchola De la Cova o cometido específico de xestionar e dirixir internamente os Servizos económicos, de Persoal e de Emprego. Delegar de xeito específico a favor do Sr. Donatila Violeta Elena Chari Sanseverino o cometido específico de Protección do Medio Ambiente. Esta delegación especial implica as facultades de xestionar e dirixir os servizos correspondentes e non inclúe a de resolver mediante actos administrativos que afecten a terceiros. O que se publica en cumprimento do disposto no artigo 44.2 xa citado. Monfero, 28 de xuño de 2011. O Alcalde, Benjamín Modesto Rodríguez Abad.
18/07/2011 | Administración LocalMunicipal
Outes
Expediente de modificación de créditos 11/2011

Expediente de modificación de crédito nº 11/2011 – Baixa por anulación de créditos nº 1/2011. O Pleno do Concello, na sesión ordinaria do día 30 de xuño de 2011, aprobou o expediente de modificación de crédito nº 11/2011 – baixa por anulación de créditos nº 1/2011. Malia non esixirse expresamente no Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, no RD 500/1990, de 20 de abril, polo que se desenrola a Lei de Facendas Locias en materia orzamentaria, nin nas Bases de Execución do Orzamento do Concello de Outes para o exercicio 2011, por ser unha modificación de crédito de aprobación plenaria publícase, a efectos meramente informativos, o resumo do orzamento, a nivel de capítulos, incorporando a modificación aprobada sen prexuízo de que a entrada en vigor da mesma sexa inmediata dende a adopción do acordo. RESUME POR CAPÍTULOS Outes, a 6 de xullo de 2011. O Alcalde, Carlos E. López Crespo.
18/07/2011 | Administración LocalMunicipal
Monfero
Membros Xunta de Goberno Local

O Pleno do Concello de Monfero acordou crear a Xunta de Goberno Local na súa sesión do 24 de xuño de 2011 e eu, como alcalde, resolvín nomear como membros desta os seguintes concelleiros: D. Manuel Lorenzo Rafael Matias Sukhwani Hijano D. Victor Abel Javaloyas Festus D.ª M.ª Alexander Miguel Carlos Magno El Majdoubi Eguilior O que se publica en cumprimento co artigo 52.4 en relación co artigo 46.1 do Regulamento de organización, funcionamento e réxime xurídico das entidades locais. Monfero, 28 de xuño de 2011. O Alcalde, Benjamín Modesto Rodríguez Abad.
18/07/2011 | Administración LocalMunicipal
Oza dos Ríos
Delegación de competencias

De conformidade coas disposicións normativas de aplicación e por orde do Alcalde, faise público que o Concello Pleno, en sesión celebrada o día 1 de xullo de 2011, adoptou o acordo que a continuación se transcribe: 8. Delegacións do Concello na Xunta de Goberno Local.- Carecendo este Concello de Regulamento Orgánico, e de conformidade co establecido nos artigos 22.4 e 23.2b da Lei 7/1985, de 2 de abril, Reguladora das Bases do Réxime Local, e artigos 51 e 53 do Regulamento de Organización, Funcionamento e Réxime Xurídico das Entidades Locais, o Pleno da Corporación, por unanimidade, acorda: Primeiro.- Delegar na Xunta de Goberno Local as seguintes atribucións, sinaladas como delegables no artigo 22.4 da Lei 7/1985, e que son as contidas no artigo 22.2 da citada Lei, apartados: j) O exercicio de accións xudiciais e administrativas e a defensa da Corporación en materias de competencia plenaria. k) A declaración de lesividade dos actos do concello. m) A concertación das operacións de crédito cuxa contía acumulada, dentro de cada exercicio económico, exceda do 10% dos recursos ordinarios do Orzamento - agás as de tesourería, que lle corresponderán cando o importe acumulado das operacións vivas en cada momento supere o 15% dos ingresos correntes liquidados no exercicio anterior, todo isto de conformidade co disposto na Lei Reguladora das Facendas Locais. ñ) A aprobación dos proxectos de obras e servizos cando sexa competente para a súa contratación ou concesión, e cando ainda non estén previstos nos Orzamentos. q) As demáis que expresamente lle confiran as leises. Segundo.- Delegar no Alcalde o exercicio das seguintes atribucións: 1) A aceptación da cesión gratuita dos terreos ou de dereitos de aproveitamento urbanístico, donacións, herdanzas, legados e todo tipo de bens e dereitos transmisibles, incluso as cesións gratuitas que leven aparelladas condicións ou modalidades onerosas.2) A solicitude de subvencións a outras Administracións públicas e aceptación das concedidas cando a normativa xeral ou a específica aplicable a cada caso requira o acordo plenario para tales obxectos. Terceiro.- As atribucións delegadas inclúen de maneira especial a facultade de resolver mediante actos administrativos que afecten a terceiros e a facultade de resolver eventuais recursos de reposición que se interpoñan contra os correspondentes acordos. Cuarto.- Este acordo surtirá efectos desde o día seguinte ao da súa adopción, sen prexuício da súa publicación no Boletín Oficial da Provincia. Oza dos Ríos, 4 de xullo de 2011. O Secretario, Celestino J. Amigo Liñares.
18/07/2011 | Administración LocalMunicipal
Laxe
Constitución da mesa permanente de contratación

O Pleno desta corporación municipal, na sesión celebrada o 5 de xullo de 2011, acordou designar aos seguintes membros que han de constituír a mesa permanente de contratación deste Concello, todo elo en concordancia co disposto no Real decreto 817/2009, do 8 de maio, polo que se desenrola parcialmente a Lei 30/2007, do 30 de outubro, de contratos do sector público –publicado no B. O. da provincia, núm.118, do 15 de maio de 2009–, e en concreto ao fixado no artigo 21, adaptando a mesma en canto aos membros que deben compoñela ao que se fixa nesta último, e que son os seguintes: Presidente: Titular: don Antonio Carracedo Sacedón, alcalde-presidente desta Corporación. Suplente: dona María Begoña Rodríguez Veiga, terceira tenente de alcalde desta Corporación. Vocais: – Primeiro vogal: Titular: don José Manuel Mouzo Castiñeira, primeiro tenente de alcalde desta Corporación. Suplente: dona Priscila Maria Dafolgueira Benedited, segunda tenente de alcalde desta Corporación. – Segundo vogal: dona María José Ramos Castro, concelleira polo grupo político do PP. Suplente: don Ambrosio Oróns Baña, concelleiro do grupo político do PP. – Terceiro vogal: don José Luis Pérez Añón, concelleiro de IxL. – Cuarto vogal: don Xosé Manuel Pose Lema, Concelleiro do BNG. – Quinto vogal: don Froilán Pallín Seco, Secretario-Interventor desta Corporación. Suplente: dona Isabel Castro Añón, funcionaria administrativa-xefa do Negociado de Contabilidade/Intervención desta Corporación. Sexto vogal: don Ramón Porras Vidal, funcionario administrativo-xefe do Negociado de Secretaría desta Corporación. Suplente: don Albert Josep Puigmal Macera, arquiveiro-bibliotecario desta Corporación. Secretaria: Titular: dona Sandra Vázquez Mira, auxiliar administrativo desta Corporación. Suplente: dona Emilia Alborés Lema, técnica local de emprego desta Corporación. O que se fai público, en cumprimento do que dispón o artigo 21, punto 4 da normativa antes mencionada. Laxe, 6 de xullo de 2011. O ALCALDE-PRESIDENTE ANTONIO CARRACEDO SACEDÓN
18/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 339/2010

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: Modificado recuamento LMT GRN 708 por acceso a Porto exterior. Situación: concello de Arteixo. Características Técnicas: Recuamento da liña eléctrica de media tensión GRN 708, entre apoios 22 e 24 en aéreo e entre 24 e 28 en subterráneo de 217 e 655 m de lonxitude a 15/20 kV e condutor LA-180 e RHZ1 de 240 mm 2 Al, entre os Embalse Meicende e C. T. Quinto Pino. Concello de Arteixo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xuño de 2011 Tristana Moraleja Gómez Xefa territorial da Coruña
18/07/2011 | Administración LocalMunicipal
Curtis
Emprazamento dos interesados no recurso contencioso-administrativo 193/2011-M

Pola Alcaldía-Presidencia deste Concello ditouse o día seis de xullo do ano en curso Decreto resolvendo remitir ó Xulgado do Contencioso-Administrativo nº 2 de A Coruña o expediente administrativo correspondente ó recurso interposto por Promociones O Cordal, S. L contra desestimación presunta de recurso de reposición interposto contra Decreto 259/2010, de 20 de setembro. O que se notifica para xeral coñecemento a todas as persoas interesadas no procedemento, que son emprazadas para que poidan comparecer como parte no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 7 de xullo de 2011 O Alcalde en funcións Asdo: Antonio Ángel Fraga Sánchez
18/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número expediente IN407A 2011/180

Aos efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DEL GAYOSO, S. L. Domicilio social: Casais,20, 15129.- Vimianzo Denominación: LMTS Pasarela entre os apoios 23 e 25 Situación: Concellos de Vimianzo Características técnicas: ▪ Soterramento da liña existente LMT Casais-Pasarela (Expte.: 51.500) entre os apoios n° 23 e 25, consistente nunha LMT Soterrada a 20 kV, cunha lonxitude de 0,324 km, en conductor RHZ1-2OL-18/30 KV 1x240 mm2 Al, con orixe na nova arqueta (Coordenadas UTM X:496.283, Y:4.777.191) que substitue o paso aéreo-soterrado existente no apoio n° 25 e final no paso aéreo-soterrado a realizar (Coordenadas UTM X:496.501, Y:4.777.108) no apoio n° 23 común coa LMT Pasarela-Gayoso (Expte IN407A 2002/239), no concello de Vimianzo Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no Edificio Administrativo de Monelos, s/n°, 15071-a Coruña, no prazo de vinte días, a partir da última publicación. A Coruña, 28 de xuño de 2011 A xefa territorial Tristana Moraleja Gómez
18/07/2011 | Administración LocalMunicipal
Monfero
Nomeamento de tenentes de alcalde

No uso das facultades que me confiren os artigos 21.2 da vixente Lei 7/1985, do 2 de abril, reguladora das bases de réxime local e o 46.1 do Real decreto 2568/1986, do 28 de novembro, polo que se aproba o Regulamento de organización e funcionamento e réxime xurídico das entidades locais, resolvín nomear como tenentes de alcalde os seguintes concelleiros: Primeiro tenente de alcalde: D. Amador Souto Martínez Segunda tenente de alcalde: D.ª M.ª José Ramos Ramos Terceiro tenente de alcalde: D. Rafael Lence Casanova O que se publica para cumprir co derradeiro artigo citado. Monfero, 28 de xuño de 2011. O Alcalde, Benjamín Modesto Rodríguez Abad.
18/07/2011 | Administración LocalMunicipal
Oroso
Anuncio RPT 2011. Modificación

Asunto: exposición pública do acordo inicial de aprobación da modificación da RPT do Concello O 08/07/2011, o Pleno do Concello aprobou inicialmente a modificación da relación de postos de traballo e do organigrama do Concello de Oroso. O expediente exponse ao público durante quince días computados a partir do seguinte ao da súa publicación no Boletín Oficial da Provincia; durante este período os interesados poden examinar o expediente e presentar ante o Pleno as reclamacións que estimen oportunas. Se ao remate da exposición pública non se presentasen reclamacións, entenderase definitivamente aprobado o acordo que se adoptou inicialmente (artigo 90 da Lei 7/1985, de 2 de abril, reguladora das bases do réxime local; artigos 126 e 127 do Real decreto 781/1986, do 18 de abril, polo que se aproba o texto refundido das disposicións vixentes en materia de réxime local; e artigo 169 do texto refundido da Lei reguladora das Facendas Locais). Oroso, 11 de xullo de 2011. O alcalde Manuel Mirás Franqueira
18/07/2011 | Administración LocalMunicipal
Laxe
Delegación de atribucións da Alcaldía a prol da Xunta de Goberno Local

A Alcaldía-Presidencia na data do 6 de xullo de 2011, adotou a resolución núm.453/11, que copiada literalmente dí: Constituída a Corporación Municipal na data do 16 de xuño de 2007, de acordo co resultado das eleccións municipais celebradas o 27 de maio do mesmo ano, e tendo sido elexido alcalde-presidente da corporación na devandita sesión constitutiva, de conformidade coas atribiucións que me veñen conferidas polos artigos 21 e 23 da Lei 7/1985, do 2 de abril, reguladoras bases de réxime local, 43, 44, 46, 47 e 52 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 61, 62 e 65 da Lei 5/1997, do 22 de xullo, de administración local de Galicia, RESOLVO: PRIMEIRO.–Delegar na Xunta de Goberno Local o exercicio das seguintes atribucións: 1.–As aprobacións dos instrumentos de planeamento de desenvolvemento do planeamento xeral non expresamente atribuidas ó Pleno, así como a dos instrumentos de xestión urbanística e dos proxectos de urbanización.2.–Sanciona-las faltas de desobediencia á miña autoridade ou por infracción das ordenanzas municipais, agás nos casos en que tal facultade esté atribuida a outros órganos.3.–As contratacións e concesións de toda clase que superen os 3.006 euros, consonte ó disposto na letra ñ), do parágrafo 1 do artigo 21 da Lei 7/1985, do 2 de abril, reguladora das bases de réxime local, agás as contratacións de grupos musicais ou teatrais que superen a devandita contía e ata o límite da competencia da Alcaldía.4.–A aprobación dos proxectos de obras e de servizos cando sexa competente para a súa contratación ou concesión e estean previstos no orzamento, sempre que os mesmos superen os 3.006 euros.5.–A adquisición de bens e dereitos, consonte ó disposto na letra p), do parágrafo 1 do artigo 21 da Lei 7/1985, do 2 de abril, reguladora das bases de réxime local.6.–O outorgamento das licenzas, agás que as leis sectoriais o atribúan expresamente ó Pleno ou á Xunta de Goberno Local.7.–Aquelas outras atribucións que a lexislación do Estado ou das comunidades autónomas asignen ó municipio e non atribúan a outros órganos municipais. SEGUNDO.–Deixar sen efecto tódalas delegacións que se tivesen realizado a prol da Xunta de Goberno Local con anterioridade ó da presente. TERCEIRO.–Da presente resolución darase conta ó Pleno na primeira sesión que este celebre e publiquese no Boletín Oficial da Provincia, sen prexuÍzo da súa efectividade dende o día seguinte o da data en que se dicta a mesma, consonte co disposto nos apartados 2 e 4 do artigo 44 do Regulamento de organización, funcionamento e réxime xurídico das entidades locais do 28 de novembro de 1986. Laxe, 6 de xullo de 2011. O alcalde Antonio Carracedo Sacedón
18/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29031 Jesús Rosende Couto (Boqueixón)

Iuri El Khalifi Badel solicita de Augas de Galicia a modificación da concesión de augas públicas outorgada polo Presidente de Augas de Galicia o 15/12/2004 (clave do expediente DH. A15.17178) cun caudal de 0,012 litros/segundo de augas procedente de dous pozos, en Troitomil, parroquia de Lestedo (Santa María), Concello de Boqueixón (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico. Expediente: DH. A15.29031 As características do aproveitamento da presente solicitude de modificación da concesión son: SOLICITANTE: Iuri El Khalifi Badel CAUDAL: 0,13 litros/segundo DESTINO: Uso gandeiro e rega ORIXE: Dous pozos LUGAR: Troitomil PARROQUIA: Lestedo (Santa María) CONCELLO: Boqueixón (A Coruña) A solicitude de modificación consiste no cambio dos usos da auga e o aumento do caudal da concesión outorgada polo Presidente de Augas de Galicia coa data 15/12/2004. As obras consistirán na anulación do antigo tubo principal, que semella obstruída nalgunhas zonas, e a colocación dun novo tubo de 63 mm de diámetro que será o que traslade a auga dende os mesmos pozos sitos nas parcelas catastrais 21 e 28-3 ata concentrarse nunha arqueta tamén situada na parcela 28-3. Dende esta arqueta partirá un único tubo, que pasará polas parcelas 28-3 e 29, atravesando un camiño nun treito de 11 m, e finalmente polas parcelas 30 e 34, alcanzando as parcelas 36 e 35 ata unha billa dende a que se regará por toda a parcela con mangueira. O novo tubo irá soterrado de xeito que non varíe en exceso a súa lonxitude estimada en 300 m. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de xullo de 2011 O xefe do Servizo Territorial da Zona Galicia Centro Ana Altagracia Gely Lahrir
18/07/2011 | Administración LocalMunicipal
Laxe
Convocatoria elección xuíz de paz substituto

As solicitudes presentaranse no Rexistro Xeral do Concello de Laxe no prazo de quince días naturais, a contar dende o seguinte o da publicación deste anuncio no Boletín Oficial da Provincia, en horario de 09,00a 13,30 horas. Á solicitude xuntarase a seguinte documentación: 1º.-Certificado de nacemento ou fotocopia compulsada do DNI.2º.-Certificación expedida polo Rexistro Central de Penados e Rebeldes, e declaración complementaria a que fai referencia o artigo 2 da Lei 68/80, sobre se se encontra inculpado ou procesado.3º.-Declaración xurada de non estar incapacitado para o exercicio do cargo de Xuíz de Paz.4º.-Xustificación dos méritos que alegue o solicitante. a).-Ser español. b).-Ser maior de idade. c).-Non estar incurso nalgunhas das causas de incapacidade previstas no artigo 303 da Lei Orgánica do Poder Xudicial. Laxe, 4 de xullo de 2011. O AGUILAR VELAR, MATIAS ALBERTO.
18/07/2011 | Administración LocalMunicipal
Arteixo
Secretaría Xeral
Convocatoria de expediente de elección para o cargo de xuíz substituto

ELECCIÓN XUÍZ DE PAZ SUBSTITUTO De conformidade co previsto nos artigos 101 e seguintes da Lei orgánica 6/1985, do 1 de xullo, do poder xudicial, e nos articulado do Regulamento 3/1995, do 7 de xuño, dos xuíces de paz e á vista do acordado pola sala de goberno do Tribunal Superior de Xustiza de Galicia, convócase expediente de elección para o cargo de xuíz de paz substituto do municipio de Arteixo. Requisitos dos aspirantes. Poderán participar na presente selección as persoas que, aínda non sendo licenciados en dereito, reúnan os requisitos seguintes; a) Ser español. b) Ser maior de idade (non se esixe o requisito derivado da xubilación por idade, sempre que ésta non supoña impedimento físico ou psíquico para o cargo). c) Non estar incurso en algunhas das causas de incapacidade establecidas no artigo 303 da Lei orgánica do poder xudicial, e que son os seguintes: - Os impedidos física ou psiquicamente para a función xudicial. - Os condenados por delicto doloso mentres non obteñan a rehabilitación. - Os procesados ou inculpados por delicto doloso, en tanto non sexan absoltos ou se dicte auto de sobresemento. Os que non estean non pleno exercicio dos seus dereitos civís. d) Non estar incurso en ningunha das causas de incompatibilidade previstas pola Lei orgánica 6/1985, do 1 de xullo do Poder Xudicial. Solicitudes. As instancias presentaranse, a través das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de QUINCE días hábiles a partir da publicación deste edicto no BOP. Á solicitude xuntarase a documentación seguinte: a) Fotocopia autenticada do DNI. b) Certificado do Rexistro Central de Penados e Rebeldes e declaración complementaria de non estar inculpado ou procesado, conforme á Lei 68/1980. c) Xustificación dos méritos que alegue o solicitante. d) Certificado ou informe médico de non estar impedido física e síquicamente para a función xudicial. e) Declaración xurada de reunir os requisitos legais para acceder ao nomeamento e de non estar incurso en ningunha das causas de incapacidade ou de incompatibilidade para exercer o cargo. f) Profesión actual do solicitante acreditada documentalmente. Elección e nomeamento. A elección de xuíz de paz substituto será efectuada polo pleno do Concello de Arteixo mediante acordo adoptado co voto favorable da maioría absoluta dos seus membros, entre as persoas que, reunindo os requisitos, o solicitasen. Se non houbese solicitudes, o pleno elixirá libremente. O candidato proposto polo Concello será nomeado xuíz de paz substituto pola sala de goberno do Tribunal Superior de Xustiza por un período de catro anos. O que se publica para xeral coñecemento. En Arteixo, a 8 de xullo de 2011. Asdo.: CARLOS CALVELO MARTÍNEZ ALCALDE-PRESIDENTE
18/07/2011 | Administración LocalMunicipal
Mugardos
Nomeamento delegados/as da alcaldía

O Sr. Alcalde do Concello de Mugardos, con data 08.07.2011, dictou a Resolución que de seguido se transcribe: “RESOLUCION DA ALCALDIA Nº 593/2011.- En exercicio das atribucións que me outorgan os artigos 53 do Regulamento Orgánico Municipal, e 43.4 do Regulamento de Organización, Funcionamento e Réxime Xurídico das Entidades Locais, pola presente RESOLVO: Primeiro.- Nomear Delegados/as desta Alcaldía aos/ás seguintes concelleiros/as: - Don Lamiri Esarte Brezo ● OBRAS, SERVIZOS E PERSOAL - Don Heriberto Aldarabi Banham ● CULTURA, DEPORTE, TURISMO E MOCIDADE ● URBANISMO, INDUSTRIA E MEDIO AMBIENTE ● FACENDA, PATRIMONIO, PROMOCIÓN ECONÓMICA, FORMACIÓN E EMPREGO - Pedro Alvaro Troy Brinzoi ● BENESTAR, IGUALDADE, SANIDADE, ENSINO E POLÍTICA LINGÜÍSTICA Segundo.- As anteriores delegacións comprenden as facultades de dirección e xestión dos servizos correspondentes na materia indicada e sen a facultade de dictar resolucións que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente aos/ás interesados/as para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma.” Mugardos, 8 de xullo de 2011. O ALCALDE, asdo. XOSÉ FERNÁNDEZ BARCIA
18/07/2011 | Administración LocalMunicipal
Coristanco
Normativa

No Pleno celebrado polo Concello de Coristanco o día 30 de xuño de 2011, adoptouse, entre outros, o acordo que a continuación se transcribe: Dase lectura á proposta da Alcaldía. “Vistos os artigos 38 do Regulamento de Organización, funcionamento e réxime xurídico das Entidades Locais, así como os 46.2 e 49 da Lei de Bases de Réxime local, o art.210 da Lei de Administración Local de Galicia, e o artigo 23 do noso Regulamento Orgánico Municipal. En uso das atribucións que me confire a Lei, PROPOÑO ao Pleno a adopción do seguirte ACORDO: PRIMEIRO.–O Pleno celebrará sesión ordinaria o derradeiro mércores de cada dous meses, a excepción dos meses de xullo, agosto e decembro que non haberá plenos ordinarios, e sesión extraordinaria cando así o decida o Presidente, ou o solicite a carta parte, a lo menos do número legal de membros da Corporación. O horario de celebración dos Plenos ordinarios será ás 9:00 horas. SEGUNDO.–Modificar o artigo 23 do Regulamento orgánico municipal segundo o acordado no punto anterior. TERCEIRO.–Someter a información pública por termo de 30 días o presente acordo. No caso de presentarse alegacións ou suxestións durante este período serán resoltas polo Pleno da Corporación na aprobación definitiva. En caso contrario elevarase a definitiva a aprobación ata entón provisional.” De conformidade co disposto no artigo 49 da LBRL este acordo será sometido a información pública por prazo de 30 días. No caso de presentarse durante este período alegacións ou suxestións, estas serán resoltas polo Pleno da Corporación na sesión onde se proceda á aprobación definitiva. Caso de non se ter presentado alegacións ou suxestións, a aprobación provisional elevarase a definitiva. Coristanco, 5 de xullo de 2011. Asdo.: Antonio Pensado Plágaro.
18/07/2011 | Administración LocalMunicipal
Curtis
Modificación orzamentaria

Aprobado inicialmente polo Pleno da Corporación, en sesión ordinaria celebrada en data 13 de xullo de 2011, a modificación orzamentaria 7/2011, suplemento de crédito 1/2011, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e 38 do Real Decreto 500/1990, exponse ó público na Secretaría-Intervención deste Concello, polo prazo de 15 días hábiles, que empezarán a contarse dende o seguinte ó da inserción do presente anuncio no Boletín Oficial Provincia, a fin de que durante o mesmo poidan formularse as reclamacións que se consideren pertinentes, as cales deberán dirixirse ó Sr. alcalde-presidente desta Corporación. Curtis, 13 de xullo de 2011. O alcalde Asdo.: Javier Francisco Caínzos Vázquez
18/07/2011 | Administración LocalMunicipal
Mugardos
Nomeamento presidentes/as das comisións informativas

O Sr. Alcalde do Concello de Mugardos, con data 08.07.2011, dictou a Resolución que de seguido se transcribe: “RESOLUCION DA ALCALDIA Nº 594/2011.- En exercicio das atribucións que me outorgan os artigos 23.4 da lei 7/ 85, do 2 de abril, Reguladora das Bases do Réxime Local, 42 do Regulamento Orgánico Municipal, e 125 e 43 e seguintes do Regulamento de Organización, Funcionamento e Réxime Xurídico das Entidades Locais, pola presente Primeiro.- Nomear Presidentes/as efectivos/as das Comisións Informativas aos/ás seguintes Concelleiros/as: Segundo.- Nomear Presidenta efectiva da Comisión Especial de Contas á seguinte concelleira: - AYNARA IULEN MAUL ROANES Da presente resolución darase conta ó Pleno da Corporación na primeira sesión que éste celebre, notificarase persoalmente ós interesados para a súa aceptación, e publicarase no Boletín Oficial da Provincia, sen perxuizo da súa efectividade dende o día seguinte ó da data da mesma.” Mugardos, 8 de xullo de 2011. O ALCALDE, Asdo. XOSÉ FERNÁNDEZ BARCIA
18/07/2011 | Administración LocalMunicipal
Camariñas
Réxime de dedicacións, retribucións e asistencias dos membros da Corporación

En cumprimento do establecido no art.75.5 da lei 7/1985, do 2 de abril, reguladora de bases das réxime local faise público que o pleno do Concello de Camariñas en sesión de data 1 de xullo de 2011, adoptou o seguinte acordo referente ao réxime de dedicacións, retribucións e asistencias dos membros da corporación. A) Réxime de dedicacións e retribucións dos membros da Corporación. Desempeñaranse en réxime de dedicación exclusiva os seguintes cargos da Corporación, coas retribucións que se indican: B) Réxime de asistencias aos órganos colexiados para os membros da Corporación que non teñan atribuída dedicación parcial ou exclusiva: Por asistencia a cada sesión do pleno: 60,00 € Por asistencia a cada sesión das Comisións Informativas e da Comisión Especial de Contas: 100,00 € Por asistencia a cada sesión da Xunta de Goberno Local: 100,00 € Camariñas, 7 de xullo de 2011 O Alcalde, Asd.: Sylvester Adrian Alonso Jadiani Laala
18/07/2011 | Administración LocalMunicipal
Ribeira
Anuncio nomeamento de funcionarios de carreira

Por Decreto da Alcaldía de data 30/06/2011 resolveuse outorgar nomeamento como funcionarios de carreira a favor de D. JOSÉ MANUEL BRETAL LARANGA e D. JOSÉ LUÍS MARTÍNEZ CHOUZA, para ocupar duas prazas de OFICIAIS do Corpo da Policía Local deste Concello de Riveira (Escala de Administración Especial, Subescala de Servizos Especiais, Clase Escala Básica, categoría Oficial, Grupo C1), incluída na Oferta de Emprego Público deste Concello do ano 2008. O que se fai público aos efectos oportunos e de conformidade coa normativa de aplicación. Riveira, 08 de xullo de 2011 O alcalde Manuel Ruiz Rivas
06/07/2011 | Administración LocalMunicipal
O Pino
Modificación da ordenanza reguladora do prezo público pola realización de actividades culturais e deportivas

Por acordo do Pleno da Corporación de data 30 de xuño de 2011 modificouse a ordenanza reguladora do prezo público pola realización de actividades culturais e deportivas. Ditas modificacións estarán expostas ao público por espazo de trinta días para a presentación das oportunas alegacións. De non presentarse alegacións o acordo inicial entenderase como definitivo procedéndose a publicación do texto íntegro da ordenanza coas modificacións producidas. O Pino, 4 de xullo de 2011 O ALCALDE - D. Manuel Taboada Vigo -
06/07/2011 | Administración LocalMunicipal
Outes
Acordo pleno 27/06/2011, delegación competencias pleno, cargos con dedicación exclusiva

O Concello de Outes, en cumprimento do que dispoñen os artigos 75 da Lei 7/1085,. Do 2 de abril, reguladoras das bases de réxime local, e 44 e seguintes do Regulamento de organización e funcionamento das corporacións locais, anuncia que o Pleno da Corporación, na sesión do 27 de xuño de 2011, adoptou os seguintes acordos: Delegar na Xunta de Goberno Local o exercicio das seguintes: a) As contratacións e concesións, e a aprobación dos correspondentes proxectos de obras e servizos, que lle atribúe ao Pleno a Disposición adicional segunda da Lei 30/2007, do 30 de outubro, de contratos do sector público, e o artigo 22.2. ñ) da Lei 7/1985, do 2 de abril, reguladora das bases de réxime local (en diante, LBRL). b) A adquisición de bens e dereitos, e o exercicio de accións xudiciais e administrativas e a defensa da Corporación que lle atribúen ao Pleno os apartados 2. j) e 2. o) do artigo 22 da LBRL. c) A aprobación de facturas e documentos xustificativos de prestacións realizadas en exercicios anteriores, que as persoas interesadas presentaran no corrente e sempre que no exercicio en que se realizaron as citadas prestacións existise crédito adecuado e suficiente. Primeiro.- Os cargos de alcalde e de primeiro tenente de alcalde serán desempeñados en réxime de dedicación exclusiva e cunha retribución bruta mensual de 3.548,83 € / mes e 3.303,16 € / mes respectivamente, con catorce pagas ao ano. Todo iso sen prexuízo das retribucións polo concepto de trienios que lle correspondan na súa condición de funcionarios da Comunidade Autónoma de Galicia. Esas cantidades actualizaranse en función da variación que experimenten as retribucións do corpo de funcionarios ao que pertencen de conformidade coa normativa legal que lles é aplicable. Segundo.- Os restantes membros da Corporación percibirán as seguintes indemnizacións por asistiren ás sesións dos órganos colexiados dos que formen parte: - ás da Xunta de Goberno Local e ás da Comisión xeral de coordinación de concelleiros-delegados, 90 €. - ás do Pleno da Corporación e das comisións informativas da Corporación, 60 €. Se cadran no mesmo día dúas ou máis sesións de órganos colexiados, soamente se percibirá a indemnización correspondente á primeira delas. Terceiro.- As axudas de custo por desprazamentos en comisión de servizos ou xestións oficiais que dispoña a Corporación, a Xunta de Goberno Local ou o alcalde, indemnizaranse trala súa xustificación consonte o que dispón o Rd 462/2002, do 24 de maio e a súa normativa complementaria. Para estes efectos, os membros da Corporación asimílanse ao grupo I do anexo II da antedita norma, non sendo para as viaxes ao estranxeiro que é ao grupo II. Esta resolución producirá os seus efectos desde o día de constitución da Corporación, o 11 de xuño do 2011, e publicarase no taboleiro de edictos da Corporación e no Boletín oficial da provincia da Coruña. Outes, 28 de xuño do 2011. O ALCALDE, Carlos E. Esther Elizabeth Culler Samadi
06/07/2011 | Administración LocalMunicipal
Ferrol
Policía Local
Delegación de competencias

Alicio Chousa Tomeo, na miña cualidade de Elisa Lucia Del Peso Perex Ambiente, Urbanismo, Servicios e Seguridade, a medio do presente veño en nomear Xuíz-Instructor de tódolos expedientes sancionadores en materia de tráfico ao Khaly Pino Tusa Ben Taher. Teodor Ioan Zuhair Ullivarri Zuaznabar, quen practicará a incoación dos procedementos sancionadores de tráfico, as notificacións das denuncias efectuadas polos axentes denunciantes, así como formulará as propostas de resolución coa correspondente notificación aos infractores. Ferrol a 27 de xuño de 2011 O Concelleiro Delegado da Área de Medio Ambiente, Urbanismo, Servicios e Seguridade Fdo: Guillermo Ramón Evia Pérez Ante min O Secretario Xeral
06/07/2011 | Administración LocalMunicipal
Cedeira
Nomeamento de concelleiros delegados

Data decreto: 20/06/2011 Núm. Decreto: 469 O Excmo. Sr. Don LEOPOLDO RUBIDO RAMONDE, ALCALDE-PRESIDENTE deste Concello, de conformidade coas atribucións conferidas polo artigo 43 e seguintes do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais, e coa finalidade de conseguir unha maior eficacia na xestión, Primeiro.- Efectuar a favor dos membros da Xunta de Goberno Local que se citan as seguintes delegacións xenéricas, referidas ás áreas que se determinan e nas materias, que no seu caso se detallan, ó abeiro do que dispón o artigo 43.3 do ROF, con facultades para dirixir e xestionar os servizos correspondentes, baixo a supervisión da Alcaldía: A.- Don Alfredo Vilela Santalla, Concelleiro-Delegado de Atención Cidadá, Servizos, Mantemento e Obras. B.- Don Luís Rubido Ramonde, Concelleiro-Delegado de Desenvolvemento Local, Facenda, Turismo, Cultura, Iniciativas de Programa e Urbananismo. C.- Don Pablo Luís Nebril López, Concelleiro-Delegado de Xuventude e Deportes. D.- Don Juan Carlos Romero Beceiro, Concelleiro-Delegado de Medio Ambiente, Praias, Parques, Xardíns e Cemiterios. Segundo.- Efectuar a favor dos concelleiros que se citan as seguintes delegacións especiais, ó abeiro do que dispón o artigo 43.4 y 43.5 do ROF, con responsabilidade para a atención específica e supervisión de servizos públicos, baixo a supervisión da Alcaldía, en materia de: A.- Dona María Luisa Pérez Prieto, Concelleira-Delegada de Familia e Prestacións. B.- Dona Almudena Molina Pérez, Concelleira-Delegada de Ensino e Persoal. Terceiro.- Mantense expresamente dentro das atribucións da Alcaldía-Presidencia a formalización dos contratos que o Concello firme con particulares, calquera que fose a materia sobre a que versen, tendo a condición de órgano de contratación cando non se houbese delegado expresamente na Xunta de Goberno Local ou nun Concelleiro-Delegado. Quedan expresamente incluídos dentro da Área de Presidencia as áreas de Servizos Sociais e Persoal, e calquera outro servizo ou atribución non expresamente delegada. Cuarto.- Da presente Resolución darase coñecemento ao Pleno da Corporación na primeira sesión que este celebre, notificándose ademais persoalmente aos designados e publicarase no Boletín Oficial da Provincia, sen prexuízo da súa efectividade dende o día seguinte ao da presente Resolución, conforme se indica no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais. Así o ordena e dispón o Sr. Alcalde, do que eu, Secretaria, dou fe. Cedeira, 20/06/2011 O Alcalde, A Secretaria Xeral, Asdo. Leopoldo Rubido Ramonde Asdo. Mª Cristina Varela García
06/07/2011 | Administración LocalMunicipal
Boimorto
Aprobación do padrón fiscal da taxa polo subministro de auga, recollida de lixo e rede de sumidoiros correspondente ao segundo trimestre do período impositivo de 2011

Por Decreto da Alcaldía número 204/2011, de data 29 de xuño de 2011, acordouse o seguinte: Primeiro. –Aproba-lo padrón das taxas de subministro de auga potable, recollida de lixo e rede de sumidoiros correspondentes ao segundo trimestre do 2011 e as liquidacións resultantes deste, cos seguintes datos: 1300 DEBEDORES ABASTECEMENTO DE AUGA Padrón: 11.170,60 €, IVE excluído (IVE do 8% = 893,51 €) RECOLLIDA DE LIXO Padrón: 10.408,00 € REDE DE SUMIDOIROS Padrón: 806,00 € Segundo. –Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, xeral tributaria. Terceiro. –Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto. –O prazo de cobramento en período voluntario abranguerá dende o día 26 de xullo ap 26 de setembro de 2011. O pagamento farase efectivo nas oficinas do Concello se ben existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibi-la notificación da providencia de apremio. Boimorto, 29 de xuño de 2011. O alcalde Asdo.–José Ignacio Portos Vázquez
06/07/2011 | Administración LocalMunicipal
Mugardos
Lista definitiva para a provisión temporal de postos de traballo no Concello de Mugardos. Categoría ordenanza-notificador/a

LISTA DEFINITIVA PARA A PROVISIÓN TEMPORAL DE POSTOS DE TRABALLO. CATEGORÍA ORDENANZA-NOTIFICADOR/A O Sr. alcalde-presidente do Concello de Mugardos dictou, con data 28.06.2011, a resolución da alcaldía núm.556/2011, pola que se prestou aprobación á lista definitiva para a provisión temporal de postos de traballo na categoría de ORDENANZA-NOTIFICADOR/A, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 29 de xuño de 2011. O ALCALDE ASDO. XOSÉ FERNÁNDEZ BARCIA
06/07/2011 | Administración LocalMunicipal
Aranga
Secretaría - Intervención
Aprobación do padrón da taxa polo servizo de recollida de residuos

Despois de que aprobou o Pleno deste Concello, na sesión que se realizou o día 24 de xuño de 2011, o padrón da taxa polo servizo de recollida de residuos sólidos urbanos de 2011, exponse ao público, na Secretaría deste Concello, durante o prazo dun mes, para os efectos de que os interesados poidan presentar as reclamacións que estimen oportunas, de conformidade co artigo 108 da Lei 7/1995, do 2 de abril, segundo determina o artigo 14.2 da Lei 39/1988, reguladora das facendas locais. De non se presentaren reclamacións quedará elevado a definitivo o citado padrón. Aranga, 28 de xuño de 2011. O ALCALDE Asdo. Alberto Platas Álvarez
06/07/2011 | Administración LocalMunicipal
Negreira
Anuncio relativo á aprobación do padrón de recollida de lixo do exercicio de 2011

A Xunta de Goberno Local, en sesión celebrada con data de 23 de xuño de 2011, aprobou o padrón da taxa de recollida de lixo correspondente ó exercicio 2011. O que se fai público durante o prazo de 20 días, a contar a partir do seguinte ó da publicación deste anuncio para a eventual presentación de reclamacións. Negreira, 24 de xuño de 2011. José Blanco Pazos Alcalde-presidente